Source: http://www.roznava.sk/zastresenie-bytoveho-domu-sedlovou-stresnou-konstrukciou
Timestamp: 2018-03-24 21:16:55+00:00

Document:
Č.j.: 4784/2017-57493-VYST-An
V Rožňave 15.11.2017
BYTEX RV, s.r.o., so sídlom Betliarska č. 4, 048 01 Rožňava, ako správca bytového domu, podala dňa 25.08.2017 na príslušnom úrade návrh na vydanie rozhodnutia o umiestnení stavby „Zastrešenie bytového domu sedlovou strešnou konštrukciou“ na Ulici kozmonautov č. 5, 6, 7, súp. č. 1674 v Rožňave, ktorý je umiestnený na pozemku parc. č. KN-C 875/7 v k. ú. Rožňava. Dňom podania návrhu bolo konanie o umiestnení stavby začaté.
Mesto Rožňava, ako príslušný stavebný úrad podľa § 117 ods. (1) zákona č. 50/1976 Zb. o územnom plánovaní a stavebnom poriadku v platnom znení (ďalej len „stavebný zákon“), v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v platnom znení a v spojení s §§ 5, 13 zákona č. 369/1990 Zb. o obecnom zriadení v platnom znení posúdil návrh podľa § 35 stavebného zákona a §§ 3 a 4 vyhlášky č. 453/2000 Z. z. a na základe toho podľa §§ 39 a 39a a § 42 ods. (2) stavebného zákona, §§ 46 a 47 zákona č. 71/1967 Zb. o správnom konaní (ďalej len „správny poriadok“) vydáva
„Zastrešenie bytového domu sedlovou strešnou konštrukciou“, nad bytovým domom súp. č. 1674 v Rožňave na Ulici kozmonautov č. 5, 6, 7 , ktorý je umiestnený na pozemku parc. č. KN-C 875/7 v k. ú. Rožňava.
Pozemok parc. č. KN-C 875/7 v k. ú. Rožňava, na ktorom sa nachádza bytový dom súp. č. 1674, sa nachádza v zastavanom území mesta Rožňava. Zastrešenie bytového domu sedlovou strešnou konštrukciou bude realizované nad štvrtým nadzemným podlažím bytového domu s vonkajším odvodnením do pododkvapového žľabu. Nosná konštrukcia strechy je navrhnutá pomocou krovovej konštrukcie s nosnou konštrukciou väznicovou stojatej stolice. Nosná konštrukcia bude zakrytá plechovou krytinou. Prístup na strechu bude zabezpečený cez nový výlez zo schodiska.
Strecha bude umiestnená nad štvrtým nadzemným podlažím bytového domu. Pôdorysné rozmery stavby sú navrhnuté na 10,52 x 47,73 m. Výška nadstavby je navrhnutá na 2,95 m, sklon strešnej konštrukcie je navrhnutý na 22˚.
Maximálna výška stavby je navrhnutá na 14,89 m.
Rozhodnutie o námietkach účastníkov konania: do skončenia lehoty na ich podanie námietky účastníkmi konania neboli vznesené.
Toto rozhodnutie platí podľa § 40 ods. (1) stavebného zákona dva roky odo dňa jeho právoplatnosti. Nestratí však platnosť, ak v tejto lehote bude podaná žiadosť o stavebné povolenie stavby umiestnenej týmto rozhodnutím. Podľa § 40 ods. (4) stavebného zákona je územné rozhodnutie záväzné aj pre právnych nástupcov navrhovateľa a ostatných účastníkov konania.
BYTEX RV, s.r.o., so sídlom Betliarska č. 4, 048 01 Rožňava, ako správca bytového domu, podala dňa 25.08.2017 na príslušnom úrade návrh na vydanie rozhodnutia o umiestnení stavby „Zastrešenie bytového domu sedlovou strešnou konštrukciou“ na Ulici kozmonautov č. 5, 6, 7, súp. č. 1674 v Rožňave, ktorý je umiestnený na pozemku parc. č. KN-C 875/7 v k. ú. Rožňava.
Stavebný úrad podanú žiadosť preskúmal a posúdil, v zmysle ustanovení § 35 stavebného zákona a §§ 3 a 4 vyhl. MŽP SR č. 453/2000 Z. z., ktorou sa vykonávajú niektoré ustanovenia stavebného zákona v platnom znení. Nakoľko predložené podklady boli postačujúce na posúdenie stavby, stavebný úrad listom č. 4784/2017-49560-VYST-An zo dňa 28.09.2017 stavebný úrad oznámil v súlade s § 36 ods. (4) stavebného zákona začatie územného konania a nakoľko boli stavebnému úradu dobre známe pomery staveniska v súlade s § 36 ods. (2) stavebného zákona upustil od miestneho zisťovania a ústneho pojednávania. Účastníci konania mohli v súlade s § 36 ods. (2) stavebného zákona svoje námietky a pripomienky uplatniť najneskôr do 7 pracovných dní odo dňa doručenia tohto oznámenia, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy v súlade s § 36 ods. (3) stavebného zákona. Stavebný úrad oznámil začatie konania o umiestnení stavby aj verejnou vyhláškou účastníkom konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb.
Vzhľadom k tomu, že stavebnému úradu neboli v stanovenej lehote doručené žiadne námietky a pripomienky od účastníkov konania a dotknutých orgánov a v priebehu konania nezistil žiadne dôvody, ktoré by bránili vydaniu územného rozhodnutia, rozhodol tak, ako je uvedené vo výroku rozhodnutia.
Navrhovateľ s návrhom predložil tieto podklady: výpis z listu vlastníctva č. 4165 zo dňa 17.08.2017, kópia z katastrálnej mapy zo dňa 17.08.2017, projektová dokumentácia v dvoch vyhotoveniach vrátane situácie osadenia stavby, zápisnica z domovej schôdze vlastníkov bytov a nebytových priestorov v bytovom dome č. 5, 6, 7, súhlas vlastníka pozemku parc. č. KN-C 875/166 v k. ú. Rožňava Mesta Rožňava, vyjadrenia, stanoviská dotknutých orgánov a to:
vyjadrenie Okresného úradu Rožňava, odboru starostlivosti o životné prostredie (ŠSOH) zo dňa 24.07.2017 a 04.10.2017, záväzné stanovisko Regionálneho úradu verejného zdravotníctva zo dňa 15.08.2017, stanovisko OR Hasičského a záchranného zboru zo dňa 14.08.2017.
Správny poplatok bol v zmysle zákona č. 145/1995 Z. z. o správnych poplatkoch v znení neskorších predpisov zaplatený podľa položky č. 59 písmena a) bodu 2 vo výške 100,- € do pokladne mesta Rožňava dňa 25.08.2017.
Proti tomuto rozhodnutiu je podľa §§ 53 a 54 správneho poriadku možné podať odvolanie v lehote 15 dní odo dňa doručenia prostredníctvom mesta Rožňava na Okresný úrad v Košiciach, odbor výstavby a bytovej politiky. Včas podané odvolanie má odkladný účinok. Toto rozhodnutie je preskúmateľné súdom až po vyčerpaní riadnych opravných prostriedkov.
Situácia - Zastrešenie bytového domu sedlovou
strešnou konštrukciou
Touto verejnou vyhláškou, ktorou sa oznamuje rozhodnutie o umiestnení stavby sa doručuje ostatným účastníkom konania o umiestnení stavby, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 16. 11. 2017 Mgr. Iveta Angyalová, Odbor výstavby, ÚP, ŽP a PK, Mestský úrad v Rožňave
Publikované: 16.11.2017 14:34 hod.

References: § 117
 § 5
 § 35
 § 42
 § 40
 § 40
 § 35
 § 36
 § 36
 § 36
 § 36